**Zápisnica zo stretnutia Výboru rodičov ZŠ Vazovova**

**25.10.2016**

Miesto konania: ZŠ Vazovova 4, zborovňa

Počet prítomných: 13, 4 sa ospravedlnili

Za vedenie školy: Ing. Karol Müller, riaditeľ školy

Zástupcovia tried: podľa prezenčnej listiny – viď Príloha 1

Program stretnutia:

1. Otvorenie
2. Kontrola uznesení zo stretnutia výboru dňa 12.9.2016
3. Plán čerpania finančných prostriedkov fondu OZ (zoznam požiadaviek od pedagógov, nákup skriniek pre 2.stupeň)
4. Nedostatky a problémy zistené počas obhliadky školy 4.10.2016
5. Plán aktivít OZ
6. Návrh zmeny zákona k prijímaniu zamestnancov škôl
7. Dokumenty občianskeho združenia (stanovy)
8. Komunikácia výboru, jej efektívnosť a rozhodovacie právomoci
9. Komunikácia výboru smerom k rodičom
10. Rôzne
11. Stretnutie otvorila predsedníčka Výboru rodičov p. Rothensteinová
12. Predsedníčka Výboru rodičov zhrnula stav plnenia uznesení z predchádzajúceho stretnutia Výboru rodičov.
    1. *Výbor rodičov ZŠ Vazovova schválil na šk.rok 2016/2017 dobrovoľný príspevok na žiaka vo výške 20 EUR a 10 EUR na každé ďalšie dieťa. (zástupcovia tried do termín do 31.10.)*  
       Jednotliví zástupcovia informovali o stave výberu finančných príspevkov rodičov v šk. roku 2016/17. Príspevky sa priebežne vyberajú, na účet občianskeho združenia už boli poukázané, resp. budú poukázané do konca októbra. P. Janáčová (6.A) informovala, že viacerí rodičia sa rozhodli neprispieť. Predsedníčka Výboru upozornila, že ide o dobrovoľný príspevok, termín 31.10. slúži na umožnenie plánovania činnosti a výdavkov občianskeho združenia, rodičia môžu prispieť aj po uvedenom termíne.
    2. *Výbor rodičov ZŠ Vazovova schválil príspevok na plavecký výcvik 3. a 5. ročníkov vo výške 200 EUR na každý ročník. (štatutári do 23.9.2016)*  
       Schválený príspevok na plavecký výcvik je pripravený na úhradu. Platba zatiaľ nebola vykonaná kvôli zmene štatutárov o.z.; všetky potrebné úkony v banke už boli vykonané, platba bude realizovaná v najbližších dňoch.
    3. *Zástupcovia rodičov uskutočnia vo svojich triedach prieskum požiadaviek a návrhov k činnosti Výboru rodičov ZŠ Vazovova a tiež námety na zlepšenie spolupráce so školou. (zástupcovia tried do najbližšieho stretnutia Výboru)*Dňa 4.10. sa konala obhliadka školy, zistenia sú v Prílohe 2
    4. *Predsedkyňou Výboru rodičov bola jednohlasne zvolená pani Mária Rothensteinová, zástpkyňa 2.C triedy. Ďalšími štatutármi sú pani Tatiana Kluvánková a pani Darina Koedam.*Zmeny boli ohlásené na príslušné miesta, dispozičné práva k účtu boli zmenené.
    5. *Na stránke školy zverejniť ciele pôsobenia OZ ZR pri ZŠ Vazovova, štatút ZR, menný zoznam zástupcov tried – členov Výboru rodičov, číslo účtu OZ a kontaktné informácie VR. ( p. Rothesteinová, do 23.9.)*Návrh Stanov Združenia rodičov je pripravený na rokovanie, menný zoznam zástupcov tried a kontaktné údaje sú kompletné. Zverejnenie na stránke školy nesplnené.
13. Prítomní členovia výboru sa oboznámili s požiadavkami pedagógov na finančné príspevky OZ ZR pri ZŠ Vazovova, viď Príloha 3. V požiadavke predmetovej komisie SJ boli oddelené požiadavky týkajúce sa školskej knižnice (vyučovania) a čitateľského kútika (projekt Čitateľskej gramotnosti).  
    P. Slezáková vzhľadom na množstvo žiadostí o finančný príspevok apelovala na stanovenie priorít financovania a zameranie sa na otázku pridanej hodnoty podporených požiadaviek. P. Rothensteinová upozornila na dve roviny príspevkov – materiálnu a vzdelávaciu.

P. Hitka (9.B) navrhol ponechať časť finančných prostriedkov ako rezervu na operatívne riešenie projektov počas školského roka, navrhol odsunúť riešenie požiadavky na podporu čitateľského kútika na neskôr,nakoľko je otázny jeho efekt na čitateľskú gramotnosť detí. P. Makýšová (3.B) upozornila na výchovnú funkciu a potenciál vytvoriť príjemný priestor, atmosféru v priestoroch školy.

P. Janáčová (6.A) upozornila, že nie všetky triedy druhého stupňa majú záujem o zakúpenie skriniek na odkladanie vecí pre žiakov. Navrhla renováciu vstavaných skríň a ich využitie na tento účel. P. Slezáková navrhla, aby o.z. prispelo na renováciu vstavaných skríň v triedach, ktoré prejavia záujem.

1. P. riaditeľ informoval o stave riešenia prepadlín na chodníku, ktoré rieši zriaďovateľ školy – mestská časť Staré Mesto.  
   P. Rothensteinová informovala o zisteniach z obhliadky školy, navrhla požiadať Investičné oddelenie zriaďovateľa školy o opravu stien v suteréne školy (šatne) a o výmenu dverí. Navrhla zorganizovanie brigády rodičov s cieľom premaľovať mreže vo vstupnom priestore školy a lavičky v šatniach. K problému neprezúvania sa detí navštevujúcich krúžky v telocvični p. riaditeľ nepovažuje nákup regálov za vhodné riešenie, apeloval na využívanie šatní pri telocvični, ktoré majú krúžky k dispozícii.  
   p. Rothensteinová požiadala p. riaditeľa o spoluprácu pri zistení možností rekonštrukcie bežeckej dráhy.   
   p. Rothensteinová navrhla vybudovanie zábradlia okolo schodiska na školskom dvore, aby sa tak zväčšil priestor, kde sa deti môžu hrať. P. Hitka (9.B) upozornil na dvojsečnosť takéhoto riešenia, zábradlie láka deti k nebezpečným činnostiam. P. Komada (9.A) navrhol požitie plota, prípadne vysadenie rastlín, ako zelenej zábrany.
2. Návrh plánu činnosti predloží na schválenie p. Rothensteinová podľa dohodnutých aktivít a termínov, ktoré budú prediskutované na stretnutí (spoločná brigáda rodičov, starostlivosť o web, ...)
3. P.Rothensteinová oboznámila prítomných s vývojom situácie v súvislosti s podaním návrhu zmeny zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov pargraf 9 „Bezúhonnosť“, ktorý predložili rodičia 4.C triedy po konzultácii s právničkou p.Spišiakovou Výboru rodičov ZŠ Vazovova na podanie. O danej situácii sa dozvedela p.Nikolsonová, podpredsedníčka NR SR, ktorá prejavila záujem o danú skutočnosť a sama chce iniciovať túto zmenu, aby bola čo najskôr uvedená do praxe.
4. Všetkým členom výboru boli doručené stanovy OZ ZRŠ Vazovova. V stanovách je uvádzaná terminológia ako „valné zhromaždenie“, ktorým je v súčasnosti výbor rodičov ZRŠ, ďalej „správna rada“, ktorej členmi sú štatutári združenia. Podľa stanov by mal byť zvolený „revízor“ združenia, ktorý kontroluje hospodárenie a činnosť združenia. Doposiaľ nebol do tejto funkcie nominovaný nový nástupca. Tiež je potrebné aktualizovať údaje v stanovách.
5. Prítomní diskutovali o spôsobe komunikácie prostredníctvom mejlov. Dohodli sa na nasledovnom:

* snažiť sa reagovať čo najviac konštruktívne, smerujúc diskusné príspevky k téme, o ktorej je diskusia
* hlasovanie (podľa stanov OZ) je platné, ak sa ho zúčastní nadpolovičná väčšina členov výboru ZRŠ Vazovova, t.j. 13 a viac z celkového počtu 24 členov
* ak diskutujeme prostredníctvom mejlovej komunikácie iba s niektorými členmi, resp. členom, použijeme súkromné mejlové kontá, nepíšeme na celú skupinu „vyborrodicov“, p.Rothensteinová pošle všetkým mejlové adresy členov výboru

1. V rôznom boli otvorené otázky:

* školský dvor a parkovanie na ňom, plocha, ktorú môžu využívať deti počas pobytu na ňom
* vytvoriť nástroj/metodiku/spôsob ako pristupovať k prerozdeľovaniu financií, stanovenie

dlhodobých a krátkodobých cieľov, „istej“ stratégie, ktorá bude zameraná na priority školy, výchovno-vzdelávacieho procesu

**Uznesenia:**

U1: Požiadať zriaďovateľa školy Mestskú časť Staré Mesto o informáciu o stave rekonštrukcie sklobetónových svetlíkov v šatniach.

Zodpovedná: Mária Rothensteinová termín: 25.11.2016

U2: Požiadať zriaďovateľa školy Mestskú časť Staré Mesto o opravu stien v suterénnych priestoroch školy a o výmenu poškodených dverí.

Zodpovedná: Mária Rothensteinová termín: 25.11.2016

U3: Zistiť potrebu skriniek / regálov na odkladanie vecí pre žiakov druhého stupňa medzi pedagógmi, zistiť stav vstavaných skríň v dotknutých triedach a možnosť ich renovácie.

Zodpovedný: p. Janáčová termín: 11.11.2016

U4: Požiadať dodávateľa multifunkčnej športovej plochy na školskom dvore o návrh technologického riešenia obnovy bežeckej dráhy a cenovú ponuku.

Zodpovedný. p. riaditeľ Karol Mȕller termín: 11.11.2016

U5: Informovať vychovávateľky ŠKD o možnosti využívať ping-pongové stoly na školskom dvore, pomôcky budú k dispozícii v kabinete TV.

Zodpovedný. p. riaditeľ Karol Mȕller termín: do najbližšieho stretnutia ZRŠ

U6: V súvislosti s požiadavkami pedagógov zistiť viac informácií k požiadavkam:

* kabinetu biológie Zodpovedná: Ronnie Šandorová Traubnerová
* kabinetu matematiky, fyziky a informatiky Zodpovedný: Pavol Komada
* kabinetu 1.-2.ročníka Zodpopvedná: Nora Remiarová
* kabinet 3.-4.ročníka Zodpovedná: p.Pavlíková
* nákup zariadenia do čitateľského kútika Zodpovedná: Darina Koedam

Informácie zaslať pani Slezákovej do 8.11.2016, ktorá realizuje hlasovanie k daným požiadavkám.

Zodpovedná: Zuzana Slezáková Termín: hlasovanie realizovať do 11.11.2016

U7: Na stretnutí boli odsúhlasené tieto položky:

|  |  |
| --- | --- |
| Plavecký kurz ( žiaci 3. ročníka ) | 200eur |
| Lyžiarsky výcvikový kurz ( žiaci 7. ročníka ) | 200eur |
| Nákup kníh ANJ | 100eur |
| Špeciálny pedagóg - did.pomôcky | 270eur |
| Šanóny na učebné materiály, marioneta | 100eur |
| Závesné počítadlo do 20 - 3x á 85,00 € | 255eur |
| CVČ praktické alternatívne vyučovanie | 480eur |
| Odmeny na súťaže Hviezdoslavov Kubín a Slávik Slovenska | 100eur |
| CD B.Felix - HV pre 1.-4.roč. 12ks | 84eur |
| Magnetická hudobná osnova | 54eur |
| Magnetické noty | 67eur |
| Vianočné vystúpenie | 240eur |
| Spolu | 2150eur |

U8: Plán aktivít OZ ZRŠ Vazovova Výboru rodičov predložiť na prejednanie a schválenie.

Zodpovedná: Mária Rothensteinová Termín: 20.11.2016

U9: Monitorovanie situácie v súvislosti s návrhom zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov pargraf 9 „Bezúhonnosť“.

Zodpovedné: Ronnie Šandorová Traubnerová Termín: do najbližšieho stretnutia výboru

Mária Rothensteinová

U10: Zoznam zástupcov tried (bez mejlových adries), aktualizované stanovy občianskeho združenia (potrebné aktualizovať), hospodárenie združenia, číslo účtu združenia, plánované aktivity, zápisy zo stretnutí uverejniť na stránke školy.

Zodpovedná: Mária Rothensteinová, členovia výboru Termín: 31.11.2016

U11: Ďalšie stretnutie OZ ZRŠ naplánované na január. V prípade potreby, urobiť mimoriadne stretnutie ešte v novembri.

Zodpovedná: Mária Rotrhensteinová, členovia výboru Termín: november, január

Zapísala: Viera Haverliková Dátum: 28.11.2016

Mária Rothensteinová